**№17 ұлттық өркендеу мектеп-кешені**

Ұлттық өркендеу мектебі Солтүстік Қазақстан облысы әкімінің шешімімен 1998 жылы жалпы білім беретін №17 мектептің негізінде Қазақстан халқы кіші ассамблеясының қолдауымен ашылды.

Содан бері ұлттық өркендеу мектебі Солтүстік Қазақстан облысының Қазақстан халқы ассамблеясының мәдени-білім беретін саласы бола отырып, еліміздің қазақстандық өскелең ұрпақтарды рухани көркем етіп тәрбиелеу саясатына өз үлесін қосып келеді. Ұлттық өркендеу мектебінің білім беру қызметінің үлгісі базалық құнддылықтар мен этномәдени білім мазмұны белгіленген тұжырымдамен айқындалады және ол өзара байланысты екі міндетті іске асыруға бағытталған: көпмәдениеттілік, көптілділік тұлғаларды тәрбиелеу және қазақстандық патриотизмді қалыптастыру.

Халықтың әл-ауқаты мен мемлекеттің қарқындап дамуы оның тұрғындарының білімділігіне тікелей байланысты. Бұл аксиома дәлелдеуді қажет етпейді. Жалпы білім беру жүйесінің негізгі тасы мектеп болып табылады. Осы жерде зиялы және кәсіби тұрғыда ілгерілеп өсудің кірпіші қаланады.

Ұлттық өркендеу мектебінің қызметі облыстық Қазақстан халқы ассамблеясының басты назары мен ерекше қамқорлығында, этномәдени бірлестіктер мен қала мен облыстың білім беру органдарымен бірлескен жобаларды жүзеге асыру, конкурстарға қатысу және Қазақстан халқы мәдени фестивалдері арқылы жүзеге асырылады.

Сабақтастық беталысы мектептің қалыптасу кезеңінен жүзеге асырылып келеді.

Оқушылардың коммуникативтік және көпмәдениеттілік жұмысы ана тілдерін үйрену, Қазақстан халқының салт-дәстүрлерін танып-білу, отбасылық атмосфераны қалыптастыру, психологиялық жайлылық пен өмірге деген оң көзқарас арқылы жүзеге асырылады.

Мектептің діттеген мүддесі: білім алу жағдайын жасау және көпмәдениеттілік ортада өмір сүруге қабілетті тұлғаны тәрбиелеу үшін жалпы білім беретін мектептің және ұлттық өркендеу мектебінің көпмәдениеттілік білім беретін кеңістігін қалыптастыру.

Қазіргі кезде ұлттық өркендеу мектебінде 9 бөлімше бар: қазақ, армян, неміс, поляк, татар, кәріс, украин, шешен-ингуш, азербайжан.

Ұлттық өркендеу мектебі - бұл бірнеше мәрте өткізілген фестивальдар, концерттер, конференциялар, дөңгелек үстелдер, семинарлар, ашық сабақтар, мәдениет апталары, салт-дәстүрлер, академиялық концерттер, «ӨҚазақстан этностары достығының вернисажы» көрмелері; облыстық, қалалық деңгейдегі дәстүрлі іс-шаралар, метепішілік мерекелер өткізілді: Наурыз, Рождество, Қазақстан Республикасының тілдері күні, Тәуелсіздік күні, Конституция күні, «Сабантой» - татар бөлімшесі; «Анджейк күні» - поляк бөлімшесі; «Пурим», «Еврей кітаптарының фестивалі» - еврей бөлімшесі; «Тарандейс» - армян бөлімшесі; «Зеленый свято» - украин бөлімшесі; «Годовщина ребенка» - кәріс бөлімшесі; «Рождество» - неміс бөлімшесі; «Радуга» фестивалі.

Көп мәдениетті ортаны қалыптастыруда тұлғаның продуктивті дамуын, оның көпмәдениеттілік кеңістікте бейімделуін болжамдайтын жазғы тілдік лагерьлер ерекше маңыз атқарады. Тарихи отандарында лагерьлер ұйымдастыру демалумен қоса ана тілдерін жете үйренуге мүмкіндік жасайды. Ұлттық өркендеу мектебі бөлімшелері балаларының жыл сайын Польша, Азербайжан, Украин, Беларусь, Израиль елдерінің лагерьлерінде демалу мүмкіндігі бар.

Осындай кешенді қалыптастыруға мектепте оқытылатын 18 ұлт өкілдері мүмкіндік туғызып отыр.

* азербайжандар
* армяндар
* белорустар
* ирандықтар
* қазақтар
* қырғыздар
* литвалықтар
* молдавандар
* немістер
* поляктар
* орыстар
* тәжіктер
* татарлар
* түрктер
* өзбектер
* ұйғырлар
* украиндар
* сығандар